## Kutatási Terv

**a) A kutatás hátterének ismertetése (1 A/4 oldal)**

* Kérjük, foglalja össze, hogy mi teszi lehetővé/szükségessé a tervezett kutatást, valamint ismertesse röviden az ezen a területen végzett eddigi hazai és nemzetközi vizsgálatokat és mutasson rá a még kiaknázatlan kutatási lehetőségekre. Kérjük, adja meg a szükséges referenciákat is.
* Foglalja röviden össze az Ön eddigi releváns kutatási tevékenységét ezen a területen, és adja meg az ide tartozó saját referenciákat is.

**b) Célkitűzések (1/2-1 A/4 oldal)**

* Kérjük, ismertesse a kutatási célkitűzéseket és térjen ki a hatályos IFT-hez való kapcsolódásra.

**c) Módszertan (1-2 A/4 oldal)**

* Kérjük, ismertesse a kutatás tervezett módszertanát. Továbbá mutassa be, hogy milyen adatvédelmi kérdések merülhetnek fel a kutatás során, és amennyiben kérdőíves felmérést készít, térjen ki az adatkezelési kérdésekre. (Nevezze meg az alkalmazott tesztet, kérdőívet)
* Ha új, az IFT-ben meg nem jelenő kutatásról van szó, azt külön kérjük jelölni. Ez esetben kérjük ismertesse, hogy hogyan illeszkedik a vizsgálni kívánt terület a már meglévő kutatásokhoz, valamint mutassa be az új kutatási terület várható hasznát az egyetem számára, valamint a megvalósítási időtartamot is tüntesse fel.
* Amennyiben tervezi az eredmények üzleti célú felhasználását, kérjük jelezze azt is.
* Pontosan ismertesse, hogy milyen eljárásokat tervez az etikai kockázat kiiktatására, illetve minimalizálására, kitérve az informált beleegyezés megszerzésének módjára.

**d) Résztvevő intézmények, személyek feltüntetése**

* A kutatásvezető, valamint a releváns publikációinak bemutatása.
* Az egyetemen dolgozó kollégák részletes névsorának a megadása.
* Amennyiben konzorciumban kívánja megvalósítani a kutatást, kérjük, tüntesse fel a konzorciumpartner nevét és indokolja a partner bevonásának szükségességét.

**e) Finanszírozás**

* A forrás megjelölése (A megvalósítás 100%-osan a megpályázandó külső forrásokból történik, vagy egyetemi forrás bevonására is szükség van).

**f) Várható eredmények bemutatása**

* Publikációk esetén kérjük, jelölje meg, hogy mennyi Q1-Q4, valamint A-D besorolású tudományos munkával számol.
* Hol lát publikációs lehetőséget, kérjük tüntesse fel a potenciális célújságokat, minőségi kategóriák feltüntetésével (Scimago, IF). Ismertesse röviden miért gondolja, hogy a megnevezett folyóirat potenciális publikációs lehetőséget jelent Önnek.
* Az egyéb releváns eredmények bemutatására is térjen ki.

**g) Kötelezően megküldendő mellékletek**

* Kérjük, mellékelje a kutatásvezető és az egyes részterületek vezetőinek rövid életrajzát, publikációs listáját. Ez utóbbit az [MTMT](https://www.mtmt.hu/)-ből kérjük letölteni.
* Kérjük, mellékelje a kutatni kívánt területen az elmúlt 5 évben publikált legjelentősebb publikációit és minden esetben adja meg a Q1-Q4, valamint az A-D besorolást és az egyes cikkekre kapott független citációk számát. Amennyiben ezen a területen még nem végzett kutatást, kérjük azt is jelölje.